CELEX: 62020TN0154
Language: et
Date: 2020-03-19 00:00:00
Title: Kohtuasi T-154/20: 19. märtsil 2020 esitatud hagi – IY versus parlament

15.6.2020   
            
            
               ET
            
            
               Euroopa Liidu Teataja
            
            
               C 201/28
            
         
      19. märtsil 2020 esitatud hagi – IY versus parlament
      (Kohtuasi T-154/20)
      (2020/C 201/39)
      Kohtumenetluse keel: prantsuse
      
         Pooled
      
      
         Hageja: IY (esindajad: advokaadid T. Bontinck ja A. Guillerme)
      
         Kostja: Euroopa Parlament
      
         Nõuded
      
      Hageja palub Üldkohtul:
      esimese võimalusena:
      
                  —
               
               
                  tühistada 4. juuli 2019. aasta otsus hageja teenistusest vabastada;
               
            
                  —
               
               
                  mõista Euroopa Parlamendilt välja 20 000 eurot mittevaralise kahju hüvitamiseks;
               
            
                  —
               
               
                  mõista kohtukulud välja Euroopa Parlamendilt;
               
            teise võimalusena:
      
                  —
               
               
                  tuvastada ENF fraktsiooni tegevuse lõpetamise otsuse õigusvastasus;
               
            
                  —
               
               
                  sellest tulenevalt tühistada 4. juuli 2019. aasta otsus hageja teenistusest vabastada;
               
            
                  —
               
               
                  mõista Euroopa Parlamendilt välja 20 000 eurot mittevaralise kahju hüvitamiseks;
               
            
                  —
               
               
                  mõista kohtukulud välja Euroopa Parlamendilt.
               
            
         Väited ja peamised argumendid
      
      Hageja esitab hagi põhjendamiseks esimese võimalusena viis väidet.
      
                  1.
               
               
                  Esimese väite kohaselt on tehtud ilmselge hindamisviga. Hageja leiab, et teenistusest vabastamise otsus, mida põhistati üksnes ENF fraktsiooni tegevuse väidetava lõpetamisega, sisaldab ilmselget hindamisviga.
               
            
                  2.
               
               
                  Teise väite kohaselt on võimu kuritarvitatud, kuna Euroopa Parlament kasutas oma pädevust, kui ta näitas Euroopa tasandi fraktsiooni nimetuse pelka muutmist fraktsiooni tegevuse lõpetamisena.
               
            
                  3.
               
               
                  Kolmanda väite kohaselt on rikutud õigust olla ära kuulatud. Hageja leiab, et ei ole austatud tema õigust olla enne mis tahes teenistusest vabastamise otsuse tegemist ära kuulatud.
               
            
                  4.
               
               
                  Neljanda väite kohaselt on rikutud võrdse kohtlemise põhimõtet osas, milles parlament kohaldas väidetavalt tegevuse lõpetanud fraktsiooni teenistujate suhtes erinevat menetlust.
               
            
                  5.
               
               
                  Viienda väite kohaselt on rikutud hea halduse põhimõtet ja hoolitsemiskohustust.
               
            Teise võimalusena väidab hageja, et ENF fraktsiooni tegevuse lõpetamise otsus on õigusvastane. Ta leiab, et kuna tegevuse lõpetamise otsus on õigusvastane, sest selle puhul on tehtud ilmselge hindamisviga ja võimu kuritarvitatud, on teenistusest vabastamise otsus, mis põhineb eranditult tegevuse lõpetamisel, järelikult ise õigusvastane ja tuleb tühistada.